《思家五首》
元代·方回

弱冠吟诗六十年，自然熟处有肥仙。
坡翁追和陶元亮，谷老深惭白乐天。
苦李道傍人不采，蟠桃海上事空传。
平心定气求中道，佳句无穷在眼前。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。